八字排盘|免费算命|周易算命 - 为命理爱好者打造的八字算命平台shensuan.cc - 命理约言
命理约言是清代陈素庵著，以简练语言提炼子平法精要，侧重格局与用神的实务分析，被誉为“删繁就简的实战指南”
蒋序命书传世，不知凡几，予阅命书无多，就所知者，以《命理约言》、《命理析疑》、《命理辑要》、《滴天髓辑要》、及《子平真诠》为最精确。约言一书，曩在砚友宣仲策（国勋）处见之，说其先人宦游京师，手抄遗传，予择要录存若干则，以备参考。予世居绍兴，虽不以谈命为生涯，然于读津之暇，喜习命学，尤喜与各地谈命家互相探讨，交换义识，镇江袁公树珊（阜），精医术，擅命理，予谋名求教，承不弃，时通讯焉，偶及约言书，袁公以未窥全豹为憾，嘱予寄曰，予向宣友商借原抄本，就袁公之所缺者录而补之。宣本缺起例三十六则，蒙袁公录示，遂为宣本补入，予复向戚属袁幼安（肇基）借抄《命理辑要》，及《滴天髓辑要》，陆续寄邮袁公俾成全璧。袁公与予约，以约言书最有价值，世少堪本，拟谋付剞劂，以供同好，予韪之。乃事阅数年，未见实现，去岁嘉兴韦千里，蒙以研究命理订交，彼此通讯频频，兼由韦介绍其至好张恒夫先生，亦时以命学相问难，韦系名术家遁道人哲嗣，年少英俊，学有心得，予偿闻韦有搜集命理学说，参以平日谈名所得，汇刊成书之议，予即将约言寄供采择。韦谓书中所述学说，与其意见不谋而合，予虽促其致力于是书，详加诠注，付印问世，以扬先注，不必另辑矣。韦然之。阅半载，稿成，乃存原名，纪实也。由予函请袁公树珊撰述序文，其中原委，详见袁序中，予不赘述。惟命书尚有命理析疑，亦无刊本，名著湮没，予深惜之。韦君辑书既竣，嘱予校正，并索序焉，予自知学术荒芜，言之无文，爰陈梗概，志诸简端，是为序。中华民国二十二年，岁在癸酉暮春中浣，浙江绍兴蒋善滢清渠甫序于古越鱼化桥畔桂荫馆。韦序孔子罕言命，而有时亦常言命，岂前后两异哉？盖赋命在天，知命在人，人人有命，未必人人皆知。所谓知者，非学问不能造其极，非阅历不能竞其功。故曰，君子居易以俟命。又曰五十而知天命，鲁论终篇，更曰不知命，无以为君子，圣人勉人知命之意，顾不深且远哉。千里年才弱冠，学复荒芜，薄技片长，阅历肤浅，敢谓知命耶？惟忆十二岁时，随先君子石泉公，诵读子平诸书，先君子喻余曰，学命岂易事哉？必也二事兼备，始可见功，其一多看书，其二多看命。多看书则学术精，多看命则经验富，二者不可偏废。孟子有云，尽信书则不如无书。书中之言，能尽是也？即尽是矣，能尽达也？必须以今人之命，参合古人之书，久而久之，自能融会贯通，孰是孰非，不难洞若观火，斯言也。小子志之不敢忘，及年十八，先君子见背，余以趋庭所闻，及阅书所得，日与士大夫朝夕研求，反复讨论，积五年之久，阅命三万余，差幸有所获。更觉泥古者，不足以谈命，先君子向谓学命不能徒读书者，只此益信。迩来朋好中，有嘱余将近年心得，笔之于书，以备遗忘者。奈俗务纷纭，犹未整理就绪，心恒叹焉。客夏绍兴蒋清渠先生，忽以清初陈素庵相国，所著《命理约言》四卷见示，余拜读至再，钦佩莫名。盖余所欲言者，陈书已先我言之，余所不敢言不能言者，陈书已振襟摇笔，侃侃而言之矣。且识见高超，义论透辟，诚为命书中唯一之杰作，不独文章典雅，考据详明已也。清渠谓是书，乃友人宣君仲策家藏抄本，世少流传，君如谋剞劂，必纸贵洛阳。余遂不辞狂瞽，力任校刊，其篇目略为更动，间有无关切要者，稍从割爱。赋二十篇，乃命之精华，余略加诠注，俟初学者读之，得以由浅入深；高明者读之，得以因同考异。蛇足之讥，知所不免。稿成，质之清渠先生，复蒙谬以精选许之，因是命为精选命理约言。先生又谓是书湮没人世，垂三百年，今竞赖君毅力，得以公诸天下，使命学日进昌明，则人人知命，人人守分上无战争之害，下无攘夺之虞，其功不亦大哉？余唯唯，不敢承。兹因刊印事蒇，爰志得书之缘起如此，尚望巨硕宏达，进而教之，则幸甚矣。民国癸酉春日，浙江嘉兴韦千里仅识于沪江寓次。
看命总法/格局/用神/生年/月令-卷一-命理约言
嘉兴韦千里选辑看命总法一看命大法，不过生克扶抑而已。列下四柱，先看日干是何五行；随看月支，或是生我克我，或是我生我克。如月支本气透于天干，寅透甲，午透丁，即取为格，系正官、食神、偏财、偏印，则宜生之助之；系偏官、伤官，则宜制之化之。若本气未透遭克，则寅不用甲，而用所藏之丙戊；午不用丁而用所藏之己。若所藏之神，又不通遭克则不用月支，而用别干之势盛力旺者为格。其禄刃比劫，无论在干在支，均不以取格，但用为日干之助耳。总之以日干与财官等较其强弱，强者抑之，弱者扶之，不能扶抑者，以运扶抑之，其必不可扶者则弃之，必不可抑者则顺之。惟合化格、一气两神格、暗冲暗合格，不在此例。总之钱而易见者小，清而难测者大，清而有神者贵，浊而无气者贱，纯粹中和者贵而安，奇怪偏驳者贵而危。或谓太平之世取正，有事之秋取奇，余尝阅古今之命数万，承平安乐，尽多七煞伤官，开创经纶，不少正官正印，特奇正之命，世多世少，气运偶然。非奇者生太平之世必无用，正者生有事之世必不贵也。看命总法二推命先看日干，或得时，或失时，或得势，或失势。下坐某支，紧贴某干，于日干生克扶抑何如。随看余三干及四支，于日干生克扶抑何如，此恒法也。然不特日干而已，凡主中干支皆当如此研究，如看年干，先看得时得势否？下坐扶抑何如？月干时干亦然。又看年支，先看得时得势否？上载何干紧贴何支？于年支生克扶抑何如？随看余三支四干，于年支生克扶抑何如？月支时支亦然。如此一一研究的确，然后用之为官煞，为财印，为食伤，其是强是弱，当用当舍，自然精当无差，洞彻不惑矣。此看命第一要诀也。看格局法格局有正有变，正者五行之常理也。曰正官，曰偏官，曰印，曰财，曰食神，曰伤官。变者五行之常理，而取用则异矣，曰从，曰化，曰一行得气，曰两神成象，曰暗冲，曰暗合。凡正格未有不相兼者，官煞必兼财印，印财必兼官煞，食伤必兼印财，推之须详，取之须确，变格更宜精审。从化须极真，一行两神须无杂，暗冲暗合须至当，俱勿依稀妄取，开列于左。正官格--兼印曰官印格、兼财曰财官格。偏官格--兼印曰煞印格、兼财曰财煞格。印格--兼官曰官印格、兼煞曰煞印格。财格--兼官曰财官格、兼煞曰财煞格。食神格--用煞曰食神制煞格、用财曰食神生财格。伤官格--取印曰伤官用印格、取财曰伤官生财格。从格--日主无根满局皆官曰从官格 日主无根满局皆财曰从财格 日主无根满局皆伤曰从伤格 日主无根满局皆煞曰从煞格 日主无根满局皆煞曰从煞格 日主无根满局皆食曰从食格化格--甲日合己曰或己时、己日合甲曰或甲日曰化土格 乙日合庚月或庚时、庚日合乙月或乙日曰化金格 丙日合辛月或辛时、辛日合丙月或丙日曰化水格 丁日合壬月或壬时、壬日合丁月或丁日曰化木格 戊日合癸曰或癸时、癸日合戊月或戊日曰化火格一行得气格--木日全寅卯辰木方、或亥卯未木局曰曲直格 火日全巳午未火方、或寅午戌火局曰炎上格 金日全申酉戌金方、或巳酉丑金局曰从革格 水日全亥子丑水方、或申子辰水局曰润下格土日全辰戌丑未局曰稼穑格两神成象格--水木各占两干两支曰水木相生格木火各占两干两支曰木火相生格火土各占两干两支曰火土相生格土金各占两干两支曰土金相生格金水各占两干两支曰金水相生格木土各占两干两支曰木土相成格水火各占两干两支曰水火相成格火金各占两干两支曰火金相成格金木各占两干两支曰金木相成格暗冲格--丙午日午多冲子、丁巳日巳多冲亥曰冲官格庚子壬子两日子多冲午、辛亥癸亥两日亥多冲巳曰冲官格庚日申子辰全冲寅午戌曰曰暗冲格暗合格--甲辰日辰多合酉、戊戌日戌多合卯、癸卯日卯多合戌、癸酉日酉多合辰皆曰合官格以上正变诸格作用，或载于赋，或著于法，宜通阅之。看格局法二五行之理，只是生我克我，我生我克，但不设名目，不便推详，故古人立官煞、印财、食伤之名，而六格出焉。然所谓官者非诚官爵；所谓印者，非诚印章；所谓财者，非诚财宝；所谓伤者，非诚损伤。故得时得局，煞伤可以富贵；失时失局，官印可以贫贱。大抵成格则为上命，破格则为下命。然有初看甚吉，而竞不吉，或吉凶相参者，初看甚凶，而竞不凶或吉凶相参者此乃主中有暗神助格破格，而不易见也。又有细看仍吉而终不吉，或吉凶相参者，细看仍凶而终不凶，或吉凶相参者，此乃运中有暗神助格破格，而未及察也。且或即此一字，而助格破格亦在此，是以吉处藏凶，凶中隐昔贤谆谆言之，岂不精审乎。若人命更有令神无力，六神皆轻，不敢取某神为格者，故多下命，亦有上命，此亦随柱斟酌，逐运消详，不必胶执取格也。至于诸变格，亦不外生克之理。从局化局，则欲生扶其所从所化。一行得气，则欲生扶此一行，不欲损克此一行。两神成象，则或相生、或相克、欲轻不欲混。暗冲暗合，暗取克我之神，欲虚不欲实。此其大略也。然变局有时似成矣，而竞不成，有时似不成矣，而竞有成，此亦吉藏凶，凶隐吉耳。宁求全毋姑取也。看用神法命以用神为紧要。看用神之法，不过扶抑而已。凡若者宜扶，扶之者即用神也。扶之太过，抑其扶者为用神。扶之不及，扶其扶者为用神。凡强者亦抑，抑之者即用神也。抑之太过，抑其抑者为用神，抑之不及，扶其抑者为用神。如弱扶之以水，水扶太过，制水以土，水扶不及，生水以金。木强抑之以金，金抑太过，制金以火，金抑不及，生金以土。至通类之相助，财气之相姿，亦扶也。生物泄其气，克物煞其势，亦抑也。是故有日主之用神也。有六神之用神焉。六神之互相扶抑者是也。六神之用神即为日主用也，有原局之用神焉。局中本俱之扶抑是也。更有行运之用神焉，运中补足之扶抑是也，行运之用神，即为原用局也。用神无破为吉，有助则更吉，用神有损为凶，无救则更凶。命譬之身，用神譬之身之精神，精神厚则身旺，精神薄则身衰，精神长存则身生，精神坏尽则身死，看命者，看用身而已矣。然取用神之法，虽当专一而不玄眩，宜变通而不拘。如正偏官格，有时制化互用，甚或生制参用，况行运数十年，无俱木俱金之理。尝见大富贵之命不特一神为用，其专恃一神者，乃补偏救弊之命耳。抑更有说焉，有体而后有用，日主六神体也，扶抑日主六神者，用也。苟日主六神或强不可制，或衰不堪扶，或散漫无伦，或战争不定，是则体先不成，用于或有？其为下命决矣。看生年法一古时以生年干支论命，后来专主日干，然生年中为根本，年干重于月干，年支重于月支，若得时得势，气力较大，其干支力亦相等。术者多有重年干，轻年支者，盖惑于流年重天干之说，谓柱中亦然耳，无论干支共司一岁之事。即如种种神煞，从年干起者少，从年支起者多，何容妄有轩轾乎。若旧书所载岁德扶官扶煞扶财等格，则又不然，夫五阳干为岁德，五阴干为岁德合，安可混以德称？且官煞财可扶，印食何不可扶，况煞非吉神，方将制化之，奈何扶之？总之合四柱干支取断，斯无弊之道耳。看月令法一格局先取当令，次要得势（详于赋中），若日主之为旺为弱，官煞、财印食伤之为旺为弱，亦先以月令推之。如木在春月为旺，在惊蛰以后，谷雨以前，为尤旺，在秋月为弱，在白露后，霜降以前为尤弱。或党多援众，则秋木亦旺，势孤克众，则春木亦弱。余仿此。神峰张楠，谓生本月之气，反不能任克，只可一二点克神，多克必倒。生受克之月，而有生扶者，反能任克，试之屡然。以为理外之见。余考旧命诚有之。此盛衰倚扶亦非理外也。若令支所藏，或二神或三神，其取用之法，如甲生寅月，先论甲木，次论丙火戊土，或寅字损坏无气，则取丙戊，或寅字虽无损伤，而丙戊中有一字透干成像者，则亦取之否则无舍甲而用丙戊者。余支皆然。旧书谓行运必不可冲月令，冲必不利，夫人生六十岁左右，不论顺逆，运无不冲令者，多有安富尊荣，岂皆不利乎？且格局有不恃令神者，又有令神强旺，不畏冲者，何可概论乎？惟原命止恃此令神而令神本来断单弱，则诚不可冲耳。看月令法二旧书十二月支中所藏诸干，俱分日用事，相沿既久，遵若金科玉律，但实理不然，推本论之，寅卯只是甲乙木，巳午只是丙丁火，申酉只是庚辛金，亥子只是壬癸水，辰戌丑未只是戊己土。若亥有甲，寅有丙，巳有庚，申有壬，盖木火金水生地之故。辰又有乙，未又有丁，戌又有辛，丑又有癸，盖木火金水余气之故。寅巳又有戊，午又有己，盖土随火母生旺之故。总之但有其气，非能分诸支之位，而各得若干日也。惟有其气，故论命者必兼取之，惟不能分其位，故论命者必以本支为主，而后及其所藏也。今列旧例于左，若果如其所分，则己有戊，犹可言也，亥有戊，寅申有巳，有是理乎？古今论命，曾有遇亥月而取戊，遇寅申月而取己者乎？且又牵于土生申之说，故于申中混列戊己共七日，夫诸支皆分某干若干日，申中何不分戊若干日己若干日乎？论命逢申将取戊乎，取己乎？旧书阴生于子午卯酉，则子午卯酉中，当亦分乙丁辛癸各若干日，何以止言长生，而不分日乎？阳之所墓，既能分日，阴之所墓，何不亦分日乎？四时只有三百六十五日，乃每支中诸干皆共三十一日，岂非四时共三百七十二日乎？种种难通，将何说以处此？则各干分日，万不可拘矣。旧例子--壬十日三分半、癸二十日六分半、辛长生。丑--癸九日三分、辛三日一分、己十八日六分。寅--丙七日三分半、戊七日二分半、甲十六日五分。卯--甲十日三分一钱、乙二十日六分半、癸长生。辰--乙九日三分、癸三日一分、戊十八日六分巳--庚七日二分半、戊七日二分半、丙十六日五分半。午--丙十日三分半、丁十一日三分半、己九日三分。未--丁九日三分、己十八日六分、乙三日一分。申--戊己七日二分一钱、壬七日三分半、庚十六日三分。酉--庚十日三分半、辛二十日六分半、丁长生。戌--辛九日三分、丁三日一分、戌十八日六分。亥--戊七日三分半、甲七日二分半、壬十六日五分。在考历法，木火金水，分旺四时，各七十二日，土旺四季，各十八日。立春日始，甲木用事三十六日，惊蛰后六日，乙木用事山十六日，清明后十二日，戊土用事十八日，余仿此。是则卯月前六日，当用甲木不用乙，辰月前十二日，当用乙木不用戊癸。然昔人论命，甲木生卯月前六日，取卯为刃，不以为本气，生辰月前十二日，先论己土此取透干之乙癸，未有竞取乙者，盖既以分建，卯自当从乙，辰自当从戊，且命法不同历法也。
看日主/生时/看运法/流年/正官/偏官/官煞去留-卷一-命理约言
看日主法旧书论日主，或专主强旺，或反尚衰弱，盖以太强则得抑有力，太弱则得扶立效，此即有病方为贵之说，皆偏见也。凡日主最贵中和，自然吉多凶少，日主太强太弱，自然吉少凶多。惟可抑之强，可扶之弱，则存乎作用耳。作用之法，如木日强，则用金克之，用火泄之，木日弱，则用水生之，用木助之，若得土而杀其势，亦所以抑之，借土而培其根，亦所以扶之，其要归中和而已。旧谓男命日主不嫌于强，然过强则亦取咎。女命日主不嫌于弱，然过弱则亦受亏。至于日主所坐之支，较为亲切，但坐财官等吉神，亦须四柱透露扶助，坐伤劫等凶神，四柱亦能伐而去之，非坐下一支遂定休咎也。看生时法一自日干而外，三干四支，均各关系，而时尤要紧，盖时乃全局之归宿，必将日主引之时上，喜生旺，恶衰绝。凡局中喜神，引之时上，生旺则俞吉，衰绝则不吉，局中忌神，引之时上，生旺则俞凶，衰绝则不凶。又有喜神过旺，喜时上克之泄之，凶神无制，喜时上克之化之，较为得力。若日干苟非太过，未有不喜时上生旺者。即日主太过，亦喜时上克泄，然终非所宜耳。或曰时既紧要如此，然以时取格或不可，不知归宿特重生时，格局须合全柱，何可概论乎？看生时法二旧有时分上中下刻之说，谓四柱同而穷达不同，识此故也。其说似乎精晰，然昔贤论此者甚少，偶有及之者，不过时分刻用事，亦若月支分日用事耳。如寅时一二刻，则丙火用事，三四刻则戊土用事，后四刻则甲木用事。夫月支尚无分日用事之理，安有一时之间，某刻金水当权，某刻木火司柄者乎？若时支如是，则日支亦然，何不分味爽以前某神用事，日出之后，某神用事，日中之后，某神用事乎？不知生于某月，不拘何日，月支之气俱备，生于某时，不拘何刻，时支之气俱备。生于寅时，不俱何刻，甲丙戊之气俱备，之看三者之中，何神得时得势则用之，何神失时失势则舍之。如是取断，于理最当，勿信分刻虚谈刻也。看运法一旧书谓一运上干下支，分管年数，率谓上下各五年，又有因运重地支之说，或谓上四下六，或谓上三下七，其实皆不然也，盖行运从月见而起，顺行者，行未来之月建，逆行者，行已往之月建，凡月建干支，共管一月之事，无干管上半月，支管下半月之理，乃因以行运，反分裂干支，各管几年，有是理乎？故上干下支共管十年为是。上下比和，上下相生，则其力相同，上克下者，上之力胜于下，下克上者，下之力胜于上，合之命主，上下俱喜，则十年全吉，上下俱忌，则十年全凶，上下一喜一忌，则十年之间，吉凶参半，此理之最确当者。但看上干较易，看下支较难，盖干神甲只是甲，乙只是乙，惟支则各有所藏，须一一研析。如行运寅字，原柱有或甲或丙或戊，当察此运，某干得气，再看上干是甲，则此运纯然是木，上干是丙，则此运大半是火，上干是戊，则此运一般是土，余支仿此。又上下与原柱干支，止论生克，理亦易见，下支则与原柱干支，生克之外，更有相冲、相合、相刑、相害种种道理，未易草率论断也。看运法二初运管少年，中运管中年，未运管晚年，此看运法也。更有旧法可参用者，即以四柱推论，年管少年，月日管中年，时管晚年。若年为喜神，则少年发达，为忌神，则少年处困而不得志，月日为喜神，则中年亨通，为忌神则中年蹇滞，时为喜神，则晚年安荣，为忌神，则晚年零落，此法屡试有然，故附之。然但可约略少旺老之大概而已，若确分年限，详断吉凶，仍当看运为主耳。看流年法自少至老之岁，谓之流年。虽不若大运之重，然于原柱及大运，亦能抑扶，其法合上干下支，先看于原柱干支生克何如，此看与大运干支生克何如，参伍穷究之，柱运喜神相聚，能助吉乎，能损吉乎，柱运忌神交会，能增凶乎，能减凶乎，柱运或有不合和，为解斗乎，为佐斗乎，柱运或有偏胜，为左袒，为右袒乎，虽柱与运之所喜憎，大略相同，然柱运流年三项，干支辗转生克，情理多端，亦有柱喜而运憎者，且一年之中，当令不齐，一支之中，藏神非一，其理甚纷甚细，既须穷精极微，又须从详反约，推断休咎之难，全在此处。果能了于心，则命理思过半矣。看正官法看官之法，先论日干强弱。日干强则当扶官，日干若，则当扶日，再看官星得时得势与否，适当月令，又透天干为上。如甲生酉月，天干透辛，乙生申月，天干透庚是也。次则或当月令而不透干，或不当月令而干官通支，支官通干，又次。则干有支无，支有干无，皆需财以生之，则官之根茂。印以卫之，则伤官之害远，必须正财配偏印，偏财配正印，则财印不相战，或财在干，印在支，或印在干，财在支，虽皆正皆偏，各有理会，亦不相战也。若官星太多，亦需食伤制之，然不作煞论。切忌有二：一曰冲破，一曰伤官。须忌有三：一曰食众暗损，一曰印众泄气，一曰时归死绝。大抵官之强旺者，遇次五忌，但减贵气；官之衰弱者，遇次五忌，则坏矣。至于逢官看财，虽一定之理，然官衰依财，以多为贵，官旺亦不甚依财，略见已足。行运之法，俱与看官法相同。总之日干能任财官为要，苟日干太衰太旺，运局中又无生克扶抑，即财官俱有，亦不免贫贱。古云小人命内，亦有正气官星，盖坐是耳。至于日主无气，满局皆官，当弃命从之，与从煞同法，然自是从官，非官多作煞也。若神峰张楠年时虚官可用，月令官星必无可用之理，此偏激之见，不足深信。又旧书有官不见官之说，谓甲日见丙辛，则甲得辛为官，辛又得丙为官此乃节外生枝，不足信也。看偏官法看煞之法，先论日干强弱，日干强，则一点煞星亦可不制，日干弱，则不问煞之多寡，必须制之。再看煞星得时得势否，当令而又透干，为煞旺，次则或当令而不透干，或不当令而干煞通支，支煞通干，又次则干有支无，支有干无。制之用食伤，食较有力，合之用刃劫，刃较有势，化之用印，偏正同功。煞太旺则制化两用，但须食神配正印，则不相战也。或食伤配正印，干支俱异，各有理会，不相战也。若刃劫合煞，引日不如阳日，盖甲用卯中之乙合庚，乃卯之本气，乙用寅中之丙合辛，视本气有间矣；甲用乙合庚，庚贪合则忘煞，乙用甲只能帮身，视合煞又有间矣，故阴日以制化为急。若煞星太弱，宜财神姿之，制神太过，宜印破之。至煞星太强而无制，日主太弱而无根，宜弃命从之，总之日干能任财煞为要。苟日干衰绝，又不能从煞，即有制有化，岁运财煞旺地，必成灾祸。徜更有制无化，岁运财煞旺地，无不危亡。若身煞两停，行运宁可扶身。古云：煞不离印，印不离煞。又云：印无煞不显，煞无刃不威。盖印所以生日主，刃所以护日主，虽不言扶身，而扶身在其中矣。又有煞强于主，行煞云反利者，此必日主本非衰绝，而原局印绶成像有力，煞生印，印生身也，惟忌行财运，坏印助煞，则必为祸矣。看官煞去留法一官煞去留，需审其轻重。官重煞轻，必当去煞，盖官乃清纯之气，不可混也。煞重官轻，不必去官，乃煞乃雄刚之气，不畏混也。若官煞两停，则当分去留，主中伤官有力，则去官用煞，主中食神有力，则去煞用官。旧书云：阳日食神能去煞，又能留官。如甲日得丙，能克庚而去之，又能合辛而留之也；阴日伤官能去官，又能留煞，如丁日得戊，能克壬而去之，又能合癸而留之。阳日伤官能去官，不能留煞，如甲日得丁能克辛而去之，不能合庚而留之也，阴日食神能去煞，不能留官如丁日得己，能克癸而去之，不能合壬而留之。盖克则去，去则不为我害，合则留，留则可为我用。然旧书又云：甲以乙妹妻庚，凶为吉兆，岂非合而去之乎？盖庚见乙系我克，故去；辛见丙系受克，故留也。旧又有贪合忘官，贪合忘煞之说。如甲以辛为官，遇丙则辛贪合丙而忘官，乙以辛为煞，遇丙则辛贪合而忘煞，得毋忘则不留，留则不忘乎。盖官煞独见，则因合而忘，官煞并见，则得合而留也。然究竟留者存留也，去其一，则其一自留耳，岂必有某神挽之使住乎。若必旧书所云，阴日食神不能留官，日主自能留之，则阳日伤官不能留煞，日主又不能留，遂将不留乎。总之官煞相混，去留净尽为上，虽不净尽，而调剂合宜，势归于一者亦妙。煞不能归一，宁以官混煞，勿使煞混官也。看运俱此同法。千里按：官煞并见，正不必识其留，止需识其去，一者既去，一者自留矣。合者羁绊也，官煞之逢合，自应以去论，旧书以合为留之说，恐未妥耳。看官煞去留法二旧书所论官煞去留，大率言天干耳，虽言干而支藏之干在其中，干支互相去留，亦在其中，然使支有官煞，干无官煞，则支神相去留之法，不可不讲也，今补之。：甲乙日见申酉，以巳去申，以午去酉；丙丁日见亥子，以辰戌去亥，以丑未去子；戊己日见寅卯，以申去寅，以酉去卯；庚辛日见巳午，以亥去巳，以子去午；壬癸日见辰戌丑未，以寅去辰戌，以卯去丑未。皆用食神去煞，用伤官去官，虽巳申子丑为**，寅戌卯未为三合，然合自合，克自克，犹之合自合，刑自刑也，官煞去一，则其一自留，不必更求留之之神。此外有会成它俱而去之者，寅卯遇午戌，则寅合午戌成火，而卯独当权；巳午遇酉丑，则巳会酉丑成金，而午独当权；申酉遇子辰，则申会子辰成水，而酉独当权；亥子遇卯未，则亥会卯未成木，而子独当权；辰遇子申而成水，戌遇寅午而成火，则丑未当权；丑遇巳酉而成金，未遇亥卯而成木，则辰戌当权。又有随合入库而去者，子随辰合如库，则亥当权；午随戌合如库，则巳当权；卯随未合如库，则寅当权；酉随丑合如库，则申当权。总之，去官去煞，必天干地支合力，乃能去之。如庚辛申酉，去一甲一乙一辛一卯，去其必矣。即如去甲寅乙卯，亦克去。若一庚一申一辛一酉，去甲寅乙卯，势必不能。即一庚去一甲，一辛去一乙，申去一寅，一酉去一卯，亦有不可知也。故官煞相混，以去为主，留不待议。看官煞去留法三官煞有真相混，有似相混，而非相混者。如木为日主，庚辛并露，申酉两见者，是为相混，若止露庚而见酉，止露辛而见申，乃干神成旺，非混也。亦或丙坐午，丁坐巳，壬坐子，癸坐亥，尤一气乘旺，非混也。又或庚辛甲乙俱露于干，申酉寅卯俱见于支乃各子相克，非混也。又或四柱之中，食神制煞，自成一势，官星生印，自成一势，合之双美，非混也。此等似混非混，不一而足，不去不留亦可。且有似去而反留，似留而反去者，如甲生申月，丙辛透干，丙或无根，或坐绝，则丙不能去当令之申，反以丙辛之合，去辛而用申矣。此等亦不一而足，不可误认去留。且阴阳之理，至深至变，正惟似混非混，深厚难见，再三寻绎，乃悟其妙，斯为大贵。至于人命，又有官煞两停，或俱有克合，，或俱无克合，不分去留，而亦富贵者，一则日主旺甚，官煞皆轻，正赖其合力琢削，一则日主官煞俱强，喜有旺神引化。若纯官无煞，而发于煞年，纯煞无官，而发于官年者，比比皆是。总之去留之法，只是大概当然，亦不必拘执也。旧又谓官煞相连只论煞，官煞各分为混杂，相连者，谓年月也，各分者，一在年月上见，一在时上见也。诚如是，则只论连与分可矣，何必辩去留乎？又谓露官藏煞只论官，露煞藏官只论煞，是则露者必留，亦非通论也。
看正偏印/偏正财/伤官/食神/比劫禄刃-卷一-命理约言
看正偏印法旧书取印。喜正忌偏，此只论天干耳，若地支仿此推之，五阳干遇寅申巳亥为枭，遇子午卯酉为败，五阴干遇子午卯酉为枭，遇寅申巳亥为死，则地支竞无印可取矣，不之五阳干遇寅申巳亥是生印，非枭也，遇子午卯酉是正印，非败也，五阴干遇寅申巳亥，亦正印，非死也，惟遇子午卯酉为偏印，然子为乙贵，午为己禄，何可以枭论乎？大抵印不论正偏，但当月令而取之为格，必不可伤，即不当月令而倚之为用，尤不可伤，在局在运皆然。术家往往重财官而轻印，不知印被伤，与官被克，财被劫相同。其有时而轻者，局偶不用印也，若局用印，而无显印，则暗印宜可取。或木日取申中之壬，辰丑中之癸；或火日取亥中之甲，辰未中之乙，此需二三处有之，仿可取用。行运透出为吉，克坏为凶。仅止一点，亦不济事。总之局印太轻，须以官煞运生之，局印太多须以财运制之。若太多而强不可制，竞为下命。盖印乃生我之神，忌无弃命从印之法，又无比劫泄印之法。至于枭印克食，惟枭食两透于干，祸并见于支，而无制无化则忌。苟制化得宜，或干支异处，则亦不忌。又旧忌印行死地，亦不尽然，盖所贵乎印者，以扶其身耳，印之病死，即身之禄旺，何害之有？若但取印旺，则印之禄旺，即官之死绝，何利之有乎。千里按：以理衡之，局中印绶太多，亦可从印，盖七煞为克我之神，倘可从，则印为生我之神，如子投母，岂不可从。任铁樵所注之《滴天髓阐微》一书载有从强之说，即此意也。印之病死，即身之禄旺，此指阴阳同生同死而言，若以阳生阴死，阴死阳生，则又穿凿不附矣。看偏正财法看财之法，不论正偏，只取得时得势，适当月令而有气为得时，不当月令而成象为得势。然看日干强弱为要，日干强，则当扶财，日干弱，则当扶日。旧云逢财看官者，不尽然，凡我克我生，一件入格得气，皆可取贵，但恐只此一件，便是滞物，故财与食伤，又欲其辗转生化，非必以生出克我为贵也。每见用财之命，或财轻而行生财之运，或财重而行制财之运，一生不行官煞，往往富贵，但局中运中见官煞，亦其所宜耳。苟财多身弱，又加以官煞，取祸必矣。旧谓正财乃分内之财，遇之非奇，偏财乃众人之财，得之为美，夫不安己之分，而喜取人之物，此贪夫之见耳。特正财能伤正印，偏财能制枭神，然不可因此而贵偏贱正也。旧又有恶露喜藏之说，此亦谬认财为钱币耳。即以钱币论之，源远流长，挥霍岂忧睥睨。力微势弱，扃钥何难劫夺乎？至于财神太旺，而用比劫，盖爱其助主，非取其分财，财神太衰而用食伤，虽籍其生财，亦防其泄主。若财多而强不可制，当弃命从之，行助财运则吉，行夺财助助运则凶。他如时上偏财，时上财库，日时专财，夹财拱财等格，皆多立名目，不若四柱通融取用，较为简当也。看食神法看食神之法，如用于制煞，则以食煞相较，煞重食轻，当扶食抑煞，食重煞轻，当扶煞抑食。如无煞可制，只以食神取用，或当令有援，或成局有势，皆妙。然须生出财神，或局中有财，或运行财地，方为有用。此神与正官相似，性情和顺，多吉少凶。旧云只要一位，此系不然。假令甲日得丙，而又见巳，乙日得丁，而又见午，斯为更美。即甲日或遇两丙两巳，乙日或遇两丁或遇两午，亦有何碍。所虑者，日主衰弱，不能任之耳。故先看日主强弱为要。身食两旺，可为贵格。然谓食神有气胜于财官，亦一偏之论也。此神最忌枭印可之，得偏财亦不畏。若满局食神日主无气，亦可从之，此乃我生之神，较之从煞则更纯，较从财则更美，勿泥旧勿从例也。或日主太旺，局中无一可倚，只有一二点食神，略成气象，则需顺行食神生旺之运为妙。如食伤相混，用食则宜去伤，用伤不比去食，盖食纯伤驳，犹之官不容煞混，煞不容官混也。至于用食见煞，虽与伤官见官不同，然克伤日主，则任食无力，抗敌食神，则养主少气。惟主多比劫，最喜煞制，主用印绶，反喜煞生耳。否则官宜不宜多见，况煞乎？看伤官法看伤官之法，不当月令，而局成他格，些小伤官为害，则去之，不为害则置之。虽当月令，而用以敌煞，当从煞格推究。惟局中无足取用，而伤官或当令有援，或党众有势，则用之。虽不得令得势，而日主旺甚无倚，止一二点伤官略成气象，则亦用之。用之者何？以其亦我所生，虽不如食神之纯粹，亦我之精气流通，英华发外，亦可取也。然比生出财神方为有用，否则顽而不灵，徒泄我气耳。用伤官大法，日主强健则喜财，日主衰弱则喜印，财印俱正俱偏，则恐其相争，财印一正一偏，则不嫌并露，然亦看全局理气及财印情势。有俱正俱偏而相安者，有一正一偏而相戾者，此在舒配之妙。若必如旧书所云，用财去印，用印去财，则太拘矣。旧又有以当令为真伤官，不当令为假伤官，夫以不当令而为之假，则不当令之官煞，为假官煞乎？不当令之财印食神为假财印食神乎？不知伤官无论真假，当论强弱，强则制之，伤官强而复行伤运，则日愈泄气矣。弱则复之。伤官弱而复行破伤，则日主愈无倚矣。制伤之法，印运为上，帮身次之。扶上之法，伤食运为上，比劫次之。若伤官不喜见官，正如先有比劫而见财，先有枭神而见食，必为患害。旧书譬之殴伤官长而又见官，官必不恕，则鉴矣。又为伤官伤尽，反喜见官，将劫财劫尽，反喜见财，夺食夺尽，反喜见食矣。然官亦有可见者，身弱伤强而有印绶，可以见官，官生印绶，则身能任伤也。身强财弱而有比劫，可以见官，官制比劫，则财不受夺也。否则皆不可见官，见之非惟取伤之害，而日主受克，亦不能任伤为用。次必仍行伤运克之为妙，次则食运亦可。若伤官伤尽不见官，似乎如格，而乃贫贱者，必无财之故耳。旧分五行孰可见官，孰不可见官，支离无理，关于伤官赋中，至于见煞虽非见官之比，然无印无比而见煞，则亦克主而不能任伤，不可不去。若阳刃甚有益于伤官，以其助主生伤，又能合煞也。至于日主无气，满局皆伤，当弃命从之，反倚凶神为用，行运忌坏伤相主，又未可以伤多不宜为论矣。看食神法食神格中有优秀者，曰木火通明，曰金白水清，曰土金育秀，今略举取用之法。木火通明格，以以春三月木日遇火为妙，妙在木旺能任火相，方进也，四月亦取，盖火当令而未燥，但木需得势通根耳。金白水清格，以七八月金日遇水为合，亦妙在金旺水相。水木清奇格，以二月癸日遇乙，及卯木为上。土金育秀格，以八月己日遇辛，及酉金为上，盖卯酉气专而清，但癸与己需得气通根耳。凡合此四格者，皆清贵上命。其喜忌之理，随格详审之。然不特此也，凡日主强旺，喜泄甚于喜克，局中官煞与食伤并见，势均力敌，照常取断。若官煞轻浅，其情恒向食伤，不必当时得令，但透干成象，即可取用，反以官煞为病神矣。术家如此等局面，只泥官煞为用，所以往往不验。是亦所谓六神通变之端，不可不知也。看比劫禄刃法天干各有比劫，地支惟戊己遇辰戌丑未为比劫，甲乙遇寅卯，丙丁遇巳午，庚辛遇申酉，壬癸遇亥子，皆禄刃也。盖本气纯粹为禄，本气刚暴为刃，（本字原本作异，疑有误，即如甲乙寅卯，并非异气也）凡阴阳之禄刃，交互取之，乙丁己辛癸之刃，确在寅申巳亥，向来但知禄前一位为刃，而不知阳以前为前，阴以后为前，妄为辰戌丑未为阴刃，试以阴阳同生同死之法推之，四者皆衰地，何得有刃？即以阳生阴死之法推之，四者皆冠带，何以成刃，又有为阳有刃，阴无刃者，既非通理，甚有讹阳谓羊，谓如以刃刽羊者，尤属谬谈。至于支有刃，而干见刃，谓之刃透，往往以支无劫，以干劫当之。然则支无禄，可以以干比当之耳？总之，比劫禄刃，异情而同类，皆助身之神，特比纯而劫驳，禄和而刃暴耳。比与劫，主衰煞旺则用之，身弱财多则用之。刃则取以助干，尤妙于合煞。盖刃煞皆刚暴之物，相合则如猛将悍卒，处置得宜，为我宣威奋武，人命值之，贵而有权。禄则能扶日主，亦能助贵神，旧谓建禄离租，专禄伤妻，间亦有验。然印财得时得势，此一端未便为害也。
看拱夹/杂气墓库/从局/化局/一行得气/两神成象-卷一-命理约言
看拱夹法旧书取日时二干相同，日时二支中间虚一位，或禄或贵，以二支拱夹之，禄者，日禄也，贵者，正官也，二支夹拱，则不走失，二干相同，则无怪异。然舍四柱干支，止取虚位一字为格，其理岂得为确哉？或局中需禄而无禄，需官而无官，适值有此虚神，则用之亦为巧合。然拱夹虽有二十余日，而合宜者不多，除拱煞伤劫刃，虽藏有财官印，而虚神原属煞伤劫者，俱不用外。如甲寅日甲子时，拱夹贵丑字，癸亥日癸丑时，拱夹禄子字，癸酉日癸亥时，拱夹贵戌字，俱日干之旬空。甲子日甲戌时，乙亥日乙酉时，壬子日壬寅时，酉戌寅先落旬空，俱为无用。又甲戌日甲子时，仅拱亥字长生，亦无足取。甲申日甲戌时，拱夹酉字，乙未日乙酉时，拱夹申字，岂有舍显露之日煞时煞，不行处置，而反用虚拱之官者。故夹拱只有八日可用：戊辰日戊午时，拱巳禄；癸丑日癸亥时，拱子禄；丁巳日丁未时，己未日己巳时，俱拱午禄；庚寅日庚辰时，拱卯财；丁酉日丁未时，拱申财兼壬官；癸丑日辛卯时，拱寅财兼丙官；辛巳日辛卯时，拱辰印兼乙财，无正拱官者。凡虚神忌填实，忌冲破，拱夹虚神之二支，亦忌冲，行运亦然。其他旧说诸忌，俱不必论，又当推广其义，取日时拱夹，再加年月拱夹，如戊辰戊午戊辰戊午，四支中间，俱拱巳字，癸丑癸亥癸丑癸亥，四支中间，俱拱子字，可名之曰四拱，余日仿此。然凡遇拱夹，终需辩论财官诸神，勿因拱夹合法，而隧取为格局，断其荣贵也。又旧书有夹邱拱财格，取癸酉日癸亥时，拱夹戌中丁火为财，夫戌乃癸酉旬中之空亡，何取空财，亥亦癸酉旬之空亡，何能拱夹。故附论如此而削之。看杂气墓库法旧书生辰戌丑未月为杂气格，其说以填地不正之气，蓄于四季库墓之中，故谓之杂。夫十干之气，分布于十二支，皆正气也，何以布于辰戌丑未者，独为不正？若所谓蓄者杂，则寅巳亦各藏三支，何独不杂？况正气必宜于人，杂而不正之气，必损于人，何取此损人之气为格耳？且动称墓库，取必刑冲，夫戊之在辰戌，己之在丑未，乃本气用事，非墓也。乙辛之在辰戌，癸丁之在丑未乃本方分正，亦非墓也。特辰中之癸，戌中之丁，丑中之辛，未中之乙，乃诚墓耳。故生于四月，如用辰戌中之戊，丑未中之己，犹之用余八支中之本气。如用辰戌中之乙辛，丑未中之癸丁，犹之用余八支中支所藏，皆不特刑冲而后得力也。惟用辰戌中之癸丁，丑未中之辛乙，虑其闭藏，当求其透出，天干苟得透出，亦不待刑冲而后得力也，不能透出，乃讲刑冲，然墓神强旺，遇刑则动，遇冲则发，是为开库，墓神衰弱，遇刑则败，遇冲则拔，是为克倒。又或日主，或六神属水火，而生辰戌之月，属金木，而生丑未之月，恐其入墓，亦宜刑冲，然需看木神强弱，强则欲脱墓而出，固利疏通，弱则须倚墓以存，深嫌破坏。是亦有开库克倒之别欤，要皆未可皆取刑冲也。若土则本无库墓，愈不待言矣。至于命理多变更，有日主六神，过于发扬震动，而用此季库以敛之者，则翕辟亦随其宜耳。或曰，向传季支所藏，皆为库中物，今者之论，勿乃强分为别否？余曰，信于旧说，是乙不特墓于未而又墓于辰，辛不特墓于丑而又墓于戌，癸不特墓于辰而又墓于丑，丁不特墓于戌而又墓于未，戊则墓于辰而又墓于戌，己则墓于丑而又墓于未。是则木火金水，各增一木，而土竞有四墓矣，岂不大可怪乎？是故生月遇辰戌丑未，只照寅申巳亥等支，一例取用，先以土论，后及所藏，其或用所藏之墓神，或为日主六神之墓地，则斟酌宜否刑冲可也。看从局法凡看日主无根，满柱皆官则当从官，满柱皆煞则当从煞，满柱皆财则当从财，满柱皆食则当从食，满柱皆伤则当从伤。若满柱皆印绶，则无从理，盖皆生助日主，旺甚无依决矣。凡从何神，只要此神生旺则吉。若从神受克，日主逢根则凶。其不同者，从官从煞，只喜生官生煞，及官煞运。从财从食，固喜生财食伤，及食伤运，即财再生官煞，食伤复生财皆可，此其定理也。然又须看日主情势如何，所从之神，意向安在，而变通推测之，无不验矣。或曰旧但取从煞从财，今复取从官从食从伤，其理何出？盖不知命理惟取生克，克我之煞可从，则可我之官何不可从？我克之财可从，而我生之食伤何不可从？古今命如是者甚多，术家未之遍考耳。至于从局动云弃命，岂有命而可弃者乎？盖从神强甚，譬之马驰峻阪，舟饱疾风，非人力所及制，若强取收顿，必有颠坠覆溺之尤。不若从其所如，而驾役得宜，则马与舟仍为我用耳。此弃乃不弃也。或曰，不可强制信矣，行运生扶日主，何以不可，不知身在峻阪之上，疾风之中，弃马与舟而自求全，岂不速败乎？看化局法凡看命先看有无合化，若日干或与月干相合，或与时干相合，化作他神，则生可俱变矣。化木以木论生克，化火以火论生克，虽己合甲仍是土，庚合乙仍是金，然单己之土，丁壬两见，自以印财论，合甲之土，丁壬两见，即以木论矣，独庚之金，戊癸两见，自以印伤论，合乙之庚，戊癸两见，即以火论矣。凡化局之成否，化神之喜忌，皆详合化赋中。若旧书所载，某局生某月则化，不生某月则不化，亦不尽然。如云甲己生辰月不化，中有木气也，见戊字有损，亦为妒合也。乃又云，甲己得戊辰时化土方真，既取辰又取戊，不自相矛盾乎？若四柱中辰戌丑未全见，此反不能化，盖四支虽皆土气然互相冲掣，不成化局矣。要之化局看天干易，看地支难。不特化神贵生旺，忌死绝，更须字字理会，孰能助化，孰能破化，孰助化而反复破损，孰损化而仍可调停。至于行运，又须看日主情势，化神意向，而变通推测之。总不可粗心率略也。更有柱中化局不真，而行运一路助化，亦能荣达，但此运过后，亦然不利耳。若世术于日干之外，余干见甲己二字，辄云化土，可作土用，见丁壬二字，辄云化木，可作木用，夫化局以日主为主，合月时乃化，即合年亦不在化例，若余干自相合，亦宜化气取用，但四柱五行，俱无一定，不甚纷纭乎矣，此虽通根得时，必无化理，勿因柱却某神，勉强借凑也。看一行得气法命理率取五行，然一行得气，自成局面，亦可取用。有占一方秀气者，木日全寅卯辰，为曲直格；火日全巳午未，为炎上格；金日全申酉戌，为从革格；水日全亥子丑，为润下格；土日全辰戌丑未为稼穑格，土合四方为方也。有占一局秀气者，木日全亥卯未，亦为曲直格；火日全寅午戌，亦为炎上格；金日全巳酉丑，亦为从革格；水日全申子辰，亦为润下格；土日从前。木火金水，成方成局，必三方具全方取，土得二三亦可用。凡人入格，一则须通月气，得时令；二则须时上引之生旺，勿引至死绝；三则须柱中无克无破。但蠢然顽木、燥火、刚金、荡水、浊土亦不足取。须带食、带财、带印、有生动之机为妙，惟不喜见官煞耳，行运亦如之，然细推逆行顺行，未有不遇克运者，则看原格，所带何神，如有理会，有情致，克亦不畏。若分某格畏克，亦不尽然也。至于方局较论，得方为优，盖方专一气，格易成而难破耳。看两神成象法两神成象格，与双飞蝴蝶，两干不杂，俱不同。双方二格等，所得五行，或三或四，无一定之理，故不足凭。两神成象者，八字五行之二，而又均停，如相生则金水各半，不遇火土混之；木火各半，不遇金水混之。相克，则金木各半，不遇火混之；火金各半，不遇水混之。只是两神清澈，所以可取。若一字不均停，即偏于一，而不入格。此等四柱不少，须详审无偏无混方取，又须有情理，无刑冲，行运一路清澈为妙。勿见柱止两神，随称上格也。
看暗冲/暗合/六亲/贵贱/贫富/吉凶/寿夭/富贵吉寿贫-卷一-命理约言
看暗冲法一凡局中原无官星，有无他秀气可取，始亦日支相同多者，暗冲对宫之官，其力与本局官星无异，倘止二支相同，则力薄而不能冲，必须三支或四支方妙。法取丙午日，午多冲子为官；丁巳日，巳多冲亥为官，生与夏月，其力尤大。又取庚子壬子两日，子多冲午中丁己为官，辛亥癸亥二日，亥多冲巳中丙戊为官，生于冬月，其势更雄。若冲子午而局有子午，或干透癸丁己，冲巳亥而局有巳亥，或干透丙戊壬，皆为破格。行运亦然。更须生助其官，勿置七煞相混，伤官相破，此为紧要。其旧说诸喜忌，不必太拘，若飞天倒冲之名，既无其义，且费解说，故不用之。或曰凡支神同类者，俱可冲官，何独取此六日？不知六日所冲官星的确，内有兼冲财印者，绝无冲煞伤枭劫者，故足贵耳。且先以日支为主，故甲日卯多亦可冲酉，乙日寅多，亦可冲申，缘不是日支皆不取用也。看暗冲法二旧有井栏叉格。盖取庚日逢申子辰全，柱中原无官星，用申子辰暗冲寅午戌，则财官引俱备，得三庚尤妙，此与暗冲格相似，不为无理。但命名不经，隧开鄙谬之论。孰为井田，孰为栏，孰为叉？种种取驳，故去其旧名，而附之暗冲。旧说生子月是伤官，生申时是归禄，皆不取，然则生申月为建禄，亦不应取，夫以水冲火，利在寒肃之令，其冲有力，若水神无气之月，何足贵乎？故此格生秋冬为美，不必拘定时月，但柱中无丙丁己，及寅午戌字，即为入格，有之即为破格。若干透戊己，则能损水局，透壬癸，则引作伤官，格亦不真。故旧取三庚，盖以其纯而不杂耳。行运亦不可拘其方，只以原局斟酌之，喜忌自见矣。看暗合法支神**，其气相关，局无官星，则以日支相同多者，暗邀合宫之官。其力稍逊于暗冲，然合之精当者，亦可取用。法取甲辰日，辰多暗合酉中辛金为官。戊戌日，戌多暗合卯中之乙木为官。癸卯日，卯多暗合戌中戊土为官。癸酉日，酉多暗合辰中戊土为官。必须三四支相同，其合力方真。甲辰癸卯日，喜生春令，戊戌癸酉日，喜生秋冬，其合有力。亦忌填实冲破。余日或入他格，或不合法，俱不取。或曰，凡旧格遥合、合禄、刑合皆不用，何以复立暗合之格？不知遥合诸格，皆迂回附会，理不自然。暗合则以此支合彼支，直接得当，岂可同论乎？看六亲法一旧取正印生我为母，偏财克正印为父，我所克之财为妻，财所生之官煞为子。命家封为定法，实则悖戾多端，请一一论之。人由父母共生，止以正印属母，岂母能独生耳？其悖戾一也。偏财故正印之配，然财乃我之所克，安能生我？其悖戾二也。夫有制妻之道，子无制父之理，偏财系我所克，是为子制父，其悖戾三也。财为妻财，又可为父，是翁与妇共矣，其悖戾四也。子与夫妻共有，至取财生官煞，将妻能独生焉，其悖戾五也。官煞克我之神，岂肯为我之子，其悖戾六也。为人子则制父为人父又受制于子，可谓聚逆矣，其悖逆七也。父之与母，既以克取，儿之于妇，亦应以克推，官煞克者即日主，是又妇与翁共矣，其悖逆八矣。为日之父者，则为日生者之祖，为日之子者，则为日生之孙，偏财实生官煞，是孙从祖生？其悖戾九也。考其凭据，不过日有夫妇然后有父子，若依夫妇父子之例，辗转推之，三党男女，错综无极，其悖戾十也。今定男以印为父母，食神伤官为子，我克之财为妻，女以印为父母翁姑，食神伤官为子，克我之官煞为夫。印不论偏正，但不遭冲克，则父母俱全，扶抑合宜，则父母双寿，更带贵气，则父母荣显。食神伤官不遭冲克，则有子，扶抑合宜，则多子，更带贵气，则有贵子。财不遭劫夺，官煞不遭冲克，则夫妻皆老，扶抑合宜，则夫妻贤淑，更带贵气，则夫显妻荣。反是则父母或不全或不贵，子或无或少或有而不肖，夫妻或克或不贤不显，此宜得其大略耳。人命常有无印而父母贵寿者矣，无食神伤官而子息繁昌者矣，无财官煞而夫妻安荣者矣。但就日主及全局观之，知其有无根气，则知其父母，知其有无生气则知其子息，知其有无和气则知其夫妻。即显露财印官煞食伤亦须以此意消息之。总之中和完好者，家门必多福庆，偏枯缺陷者，骨肉不免刑伤，此自然之理也，若兄弟但看同类干支气势如何，纯美者多或贵，亏损者或寡或贱，和洽者得力，偏驳者相乖，如无同类干支，即看日主气势如何，或生扶有情，或孤干无辅，可以知其兄弟矣。看六亲法二看六亲之法，旧以年为祖上，月为父母，日支为妻，时为子息，同类为兄弟，此立法之有理者。如吉神居年则祖上荣显，亦主受祖上之阴；凶神居年，则祖上寒薄，亦主不受祖上之阴。如吉神居月，则父母贵盛，主受父母之阴；凶神居月，则父母衰残，亦主不受父母之阴。如吉神居日支，则妻室皆老，主受妻室之力，；凶神居日支，则妻室丧亡，主不得妻室之力。如吉神居时，则子息繁衍，主得子息之力；凶神居时，则子息凋零，主不得子息之力。若兄弟则无定位，但看同类为吉神，则兄弟繁昌，主得兄弟之力；同类为凶神，则兄弟衰寡，亦主不得兄弟之力。此法虽难尽拘，然大概不远，与前法参看可也。若旧书更有以月为兄弟者，夫月尊于日，兄弟安能当之？柱无兄弟，犹之干无妻位，岂可强乎？看贵贱法阴阳有清气有贵气，人命兼得之，方享功名爵禄。凡日主高朗秀异，有拔俗出尘之相，所用格局纯粹清澈，条例井然，此清气也。日主尊严端重，有居高临众之相，所用格局，整肃宏远，规模涣然，此贵气也。得七八分清贵之气，上则公候，次则宰相卿贰，得五六清贵之气，内则京堂，外则方面，得三四分清贵之气，内则郎官，外则郡邑，得一二分清贵之气，亦一命之荣，儋石之禄。清气胜者，多居翰苑；贵气胜者，屡居要津；清而不贵，历任只在闲曹；贵而不清，出身或非科目。清贵之气，无混无破者，终身荣显。清贵之气，有上杂者，几度升沉。次文命之大略也。武命亦兼清贵二气，但清而刚，贵而威，为少异耳。爵位高下，亦以分数断之，若武命中有一段秀雅处，必能横槊赋诗。文中有一段英武处，定主拥旌开阃。或疑武不取清，人命安有浊而贵者乎。至旧书论贵，每云任某官，司某事，夫任官者或文武换职，或中外改官，一岁之内，周历钱谷兵刑，或数十年之间，回翔台阁卿寺，安得一官一事定之。至于卑贱之命，必禀浊气贱气，满柱混乱单寒，入眼易见。其有似清而实浊，似贵而实贱者，亦犹堪舆家假地，初视则美，细看则种种伪形毕露矣。其贵贱诸格，另详于后。看贫富法阴阳之气，有厚薄有聚散，人命禀之。凡日主及所同格局，气体充足为厚，精神翕藏为聚，气体单寒为薄，精神虚脱为。，得气之厚而聚者，上富之命也。厚而不甚聚，聚而不甚厚者，中富之命也。厚中有薄，聚中有散者，下富之命也。薄中微厚，散中微聚者，亦云衣食足给，囊匣不空。若薄而无以培之，散而无以敛之，有一必贫，兼之必极贫。又须看行运何如，或始终厚而聚，或始终薄而散，或始厚终薄，或始聚终散，或始薄终厚，或始散终聚，贫富固万有不齐耳。总之饶乏之理多端，勿专泥财神取断，自无不验矣。其贫富诸格，详列于后。看吉凶法阴阳之气，有善恶，有顺逆，人命禀之。凡日主及所用格局，神理和平为善，情势安静为顺，神理刚暴为恶，情势战克为逆。得气之善而顺者，一生无患，五福咸臻，吉无不利。善之中未尽善，顺之中未尽顺者，获福则厚，遇咎则轻，吉多凶少。善恶互见，顺逆不一者，吉凶参半。恶胜于善，逆胜于顺者，凶多吉少。苟恶而且逆，大败取祸不测，小则做事多乖。然又看行运何如，局善而运恶，局顺而运逆，则化吉为凶。局恶而运善，局逆而运顺，则转凶为吉。或善或顺，有一端则凶中微吉。或恶或逆有一端，则吉中微凶。至于应吉而凶，应凶而吉，则存互其人，不在命与运矣。或曰，善与顺，恶与逆，有何分别，而兼论之？不知人命有大势和平，而忌神相犹，不得安静者；有大势安静，而主气失中，不得和平者；有大势刚暴，而局无冲激，不至战克者；而主颇恒常，不至刚暴者，倘不兼论理安得而全乎。其吉凶诸格，另详于后。看寿夭法阴阳之气，有生死，有永促，人命禀之。凡日主及所用格局，神理常茂为生意象悠长为永，神理枯粹为死，意象短啬为促。得气之生与永者，必寿。而生与永之分数不齐，或至上寿，或至中寿，或至下寿。得气之死与促者，必夭。而死与促之分数不齐，或弱而夭，或壮而夭，或强而夭。然又看行运和如，格本应寿，而运穷凶之地，则生者死，永者促。局本应夭，而运逢力救之神，则死者生，促者永。又或虽寿而一生蹭蹬，或逸夭而多病缠绵，皆运为之也。尝考人命富贵贫贱，验者颇多，惟寿夭验者较少，盖一念之善，可以延年，一事之恶，足以夺算。苟恃命之生与永，而多形恶事；知命之死与促，而广集阴功，此则爱之不能使生，恶之不能使死，区区八字干支，何足道乎？其寿夭诸格，另详于后。看富贵吉寿贫贱凶夭总法术家看命，必取何局为贵，何局为富，何局为吉，何局为寿，以及何局为贫贱凶夭，此未尝悖理也。然往往有验，有不验，是有故也，局当贵而得富，局当富而得贵，富贵之美一也，足以相准矣。局当贱而得贫，局当贫而得贱，贫贱之不美一也，足以相准矣。不宁惟是，吉寿富贵，可相准也。凶夭贫贱，可相准也。富贵而凶夭，贫贱而吉寿，可相准也。故今统富贵吉寿，列上局六十，统贫贱列下局六十，人命合上局多者备美，少者次之。合下局多者穷凶，少者次之。虽然泛而无定如此，何取惟命乎？法当取上下诸局，融会贯通于胸中，而证以古人之命，学以今人之命，则相准之故彻，而有定之理出矣。即分孰富贵，孰吉寿，孰贫贱，孰凶夭，亦无不可耳。
富贵吉寿诸/贫贱凶夭诸/富贵/吉寿贫贱凶夭要/科第/性情/疾病/女命/小儿-卷一-命理约言
富贵吉寿诸局日主朗健，弱日逢生，正官佩印，正官得禄，正官驭刃，财官两旺，纯煞有制，独煞乘权，煞印相生，煞刃相辅，身煞两停，食煞相停，财滋权煞，去官留煞，去煞留官，财印相济，令印无伤，旺财成局，旺食生财，伤官用财，伤官用印，刃伤相辅，从官官旺，从煞煞旺，从财财旺，从食有财，从伤有相，合化无破，一行得气，两神无杂，暗冲得用，暗合得用，五行递生，二德扶身，二德扶官，二德化煞，二德扶印，二德扶财，二德扶食，二德化伤，日主坐贵，官星遇贵，煞星遇贵，印绶遇贵，财星遇贵，食神遇贵，月将扶身，月将扶官，月将化煞，月将扶印，月将扶财，月将扶食，月将化伤，吉神遇马，凶刃逢空，水木相涵，木火相辉，金水双清，金木相成，水火既济。贫贱凶夭诸局日主扶凶，主旺无倚，正官破损，官多无印，官弱无财，官轻印重，煞重身轻，煞多无制，煞轻制重，官煞混杂，印绶被伤，满局印绶，满局比劫，贪财坏印，枭神夺食，财多身弱，财扶恶煞，财遭冲劫，食多无财，伤多无财，伤多无印，伤官见官，刃星重叠，刃星逢冲，禄神冲破，从官不真，从煞不真，从财不真，从食不真，从伤不真，化局被破，一行被克，两神被混，暗局破损，暗贵填实，满局刑冲，多合羁绊，三刑破吉，三刑助凶，满局驿马，满局空亡，满局劫煞，劫煞破吉，劫煞助凶，官落空亡，印落空亡，财落空亡，食落空亡，贵落空亡，年月对冲，月日对冲，日时对冲，五行乖戾，五行偏枯，木火燥烈，火土混浊，水木浮沉，金水寒凝，水火交战，金水相战，看富贵吉寿贫贱凶夭要法看富贵吉寿贫贱凶夭诸局，相准之故即彻，有定之理既得矣。然以人命不尽然，是有己身之善恶焉，有家世之善恶焉，福善祸淫，必然之理。如为恶之人，命应一品之贵，而减至四五品。命应百万之富，而减至六七十万。命应百岁之寿，而减至六七十岁。命应五福全备，而减至一二。又如为善之人，命应极贱，而得一命之荣。命应极贫，而得中人之产。命应早世，而得数十岁之寿。命应诸凶必集，而免其二三。世俗之见，将为恶者，何尝不福，为善者，何尝不祸，岂知福之易损，祸之己减乎？知祸福者，非知命者也。知善恶之为祸福者，则诚知命耳。虽然，徒知之何益，是有转移之道焉？昔袁了凡先生，，遇术士推命，止于贡士而无子，因详列将来履历，始则一一神验。后遇高僧，导以造命之学，积以若干善求科第，积若干善求子息，善数既积，果登两榜而举子。术士所推，毫不验矣。故凡欲求富贵吉寿，而免贫贱凶夭者，当以积善为要。每日自记功过，必期念念皆仁，事事皆善，久必如其所愿。若恃命之善，而敢于为恶，咎命之薄，而不思挽回，此为天下至愚之人，无志之士矣。诸命法皆末耳，是乃要法也。看科第法看科弟之法，不外清贵，但于清贵中寻其秀气，是为科目，或秀之极，或秀而奇，则廷对及第，闱试论元。旧取木秀火辉，金白水清等格，往往有验。然五行生克合法，皆可以擢巍科。旧又取最吉之运，方发科第，不知大贵之人，即及第抡元，不必遇最吉运始贵，次吉之运可以得之，最吉之运，乃其成大权跻极品时也。若科第必登于最吉之运，则其成就有限矣。至于人之博学能文，亦从清气秀气推之，然未尝有确然之理。旧有取木火金水等，不足尽凭，若学堂逢驿马等，则又诞妄矣。看性情法旧分五行抡人性情。此不可拘。如木主仁寿慈，然有成局入格之木而不仁者矣。金主肃杀，然又有得时乘势之金而不杀者矣。须先看柱中神情气势，或正大，或光显，或纯厚，或英发，皆贤人也。或偏驳，或晦昧，或刚戾，或卑琐，皆不贤人也。又看取格取用，或中正显白，无所贪恋包藏，或奇巧隐曲，多所牵合攘取，则性情大端可睹矣。然后以五行推之，深见其肺腑，浅则得其梗概。其又始正而终邪者，始驳而终粹者，则行运使然耳。至于二德多善，贵人多贤，空亡多虚，劫煞多暴，理之所有。然执一端取断，断不验也。看疾病法旧分五行，论人疾病，未尝不合于理。但人身脏腑经络，五行具全，人命柱中运中，五行未必全备，必以某行断其病，亦不尽然。须看日主及所用格局，或朗健，或中和，或平顺，皆无疾病之命。或晦弱，或驳杂，或乖戾，皆有疾病之命也。又看其神理气势，或太过或不及，兼取柱中运中五行参合论之。即无木而就生木，克木，木生，木克之神，亦可推木之受病否。至于干支配头目手足等项，皆当以意消息之，弱必取诸病而拟议之，则名医所论。孰非五行，空须摘取医书数十百种，列于命书矣。看女命法一凡看女命，喜柔不喜刚，喜静不喜动，夫子喜旺不喜衰，喜生不喜绝，财印喜和不喜戾，贵合喜少不喜多，伤刃比劫，冲战刑害，喜无不喜有，此大法也。然日主过弱，亦宜生之助之，夫子太旺，亦须损之泄之。有时用财制印，用枭制食，用伤制官，用煞制刃，用刃制财，用合邀吉神，用刑冲去忌神，用之且当，凶反为吉。又有局无夫星而夫贵者，局无子星而子多者，此比暗生暗会。有夫星透露而夫贱者，有子星显明而子少者，此比暗损暗破。若夫多无夫，子多无子，则不克不化之故也。至于富贵贫贱吉凶寿夭，亦于诸格推之，但中有刚健威武之局，及暗冲暗合，用刃用马之类，女命不宜耳。若分别或贞或邪，或顺或戾，须看日主及所用格局，纯净者为贞，刚强者为戾。亦只就五行取断，勿泥旧书妄造神煞也。至旧书论女命，止许一官，不宜重见，此始两干两支，重见非宜耳。若甲官带寅而得禄。带卯而有制，此乃吉而有力，即官煞两遇去留得法，亦自无害，凡财印食伤皆然。看女命法二旧书女命，子辰巳年生，四月为大败，八月为八败。丑申酉年生，七月为大败，五月为八败。寅卯午年生，十月为大败，十二月为八败。未戌亥生，正月未大败，三月未八败。又巳午未年生三月，申酉戌年生六月，亥子丑年生旧月，寅卯辰年生十二月，具为寡宿。皆每年取一月，夫一月之中，生女几千万亿，安有皆败皆寡者。况不论四柱，而独论一字，是有理乎？尝考富贵偕老女命，犯败与寡者甚多，其为谬说决矣。若不及辟之，或婚姻将谐而被破，或夫妇已配而相怨，或翁姑因此而憎弃，岂误人岂少哉。世俗父母，往往托星家合婚，遂造种种谬说，如三元男女几宫，虽载于历，然理亦不确。乃以男几宫，女几宫配成生气福德天医为上，配成游魂归魂绝体为中，配成五鬼绝命为下又有胞胎冲骨髓破，铁扫帚，及益财，退财，守寡，相厄，相妨等凶。皆以生年月取之，尤为诞妄。即女命亦有值败寡及诸凶而验者，尝取而推之，其四柱本自不美，安可借之以实谬说乎。总之男家择女，女家择夫，只照四柱常理，取其中和平顺者而已。婚后吉凶，听之于天可也。看小儿命法人命自一岁至百岁，遇吉则吉，遇凶则凶，少之所喜所畏，老亦喜之畏之，老之所喜所畏，少亦喜之畏之。术家有少怕死绝，老怕长生之说，不知长生收岁，时序则然，少壮老耄，年龄则然，自量年齿，而取法时序，为人之道则然，以之论命则不然。太旺而复遇长生，稚年可夭。太衰而复行死绝，晚岁亦亡。命之当抑者，孩提亦喜琢削。命之当扶者，黄考亦喜滋生。故古来谈命家，小儿老人，未尝别立法则，不知何人，妄造小儿关煞，传世既久，狡狯之徒，借以恐人父母，增造日多，名目不啻数十，考其起例，大率生于某年某月，遇某字为关，其理毫无所出。夫合观四柱，尚多难决，安有具一字而可断生死者。乃偶合则曰果然某关某煞为害，不合则曰好命非关煞所能伤。又或以游关无煞，有煞无关为解，尝考小儿命，有犯种种关煞，而成立者，有不犯关煞，而夭者。总之只照生克定理取断可也。或疑小儿之与成人，毕竟有不同处，此法殆不可废。然则老人之与少壮，亦毕竟有不同处，何不立一老人命法耳。
总纲赋/格局赋/行运赋/流年赋-卷二-命理约言
总纲赋年月日时，列为四柱，天干地支，辩其五行，以月令为提纲，得时者荣，而失时者悴，取日干为主宰，益我者喜，损我者憎（我字指日干）。爰查诸神之区别，皆因命主之克生。克我者，阳克阴，阴克阳，为正官，反是则有七煞之号（七煞亦为偏官，反是，指阴阳，非指生克，下仿此。）。我克者，阳克阴，阴克阳，为正财，反是则有篇财之名。生我者，阳生阴，阴生阳，为正印，反是则有枭神之目（枭神亦称偏印）我生者，阳生阳，阴生阴，为食神，反是则有伤官之称。同我者阳见阳，阴见阴是为比肩而可用。异我者，阳见阴，阴见阳，是为劫财而起争。古今分六格兮，六，未足以尽干支之理，（官煞财印食伤，乃是六格）旧取一用兮，岂能尽喜忌之情？（旧以用神专一为贵，然用神之力不逮，亦当再取相神助之。）。为印为官为食神为财，虽正而有时不贵。曰枭曰煞曰伤曰劫，虽凶而间亦有祯。有病方为奇，然究竟议抑议扶，仍归纯粹（八字有偏倚者，得补救之神，仍为英奇，补救者何，即强者抑之，弱者扶之，是也。）。无格可取用，若大端有体有用，亦主光亨。格局纷纭，是者宜从，而妄者比辟。神煞杂乱，多则无主，而简则可从。总之命贵中和，偏枯终于有损，理求平正，高远不足为精。格局赋总纲既定，格局宜详，月令所得何支，依之取断，柱神所有何类，参以酌量。偏正不必甚分者，曰财星，曰印绶。阴阳必应各取者，曰官煞，曰食神。月遇禄神，未可推为领袖，月逢刃曜，又何取此凶狂。格从司令而来（司令即月令），此实以经顺理。格由他神而取，盖为舍弱用强，（详参卷一，看命总法。）。逢官看煞，逢煞看印为要（用官最忌煞混，故必需看七煞何如。用煞最忌身衰，故必须看印煞何如。）。用财畏劫，用食畏枭是其常（劫能夺财，枭能夺食，故畏。）。若全局无官星可言，则暗格亦取，或日主配他干而变，则化局可商。其余外格多端，半皆诞妄，更有纳音诸法，益以咣洋。总之先定何格以推，则喜忌自见，随取何神为用，则休咎弥章。或止恃一神，始终相托，或兼求他用，变化无方。至于气象茫茫，论格既无可取，神情泛泛，言用亦无足当，此则深求反凿，浅论为长。行运赋格局既分，荣枯之分已具，运途参考，否泰之理斯完，从生月而推，递行前月后月之建，以男女为别，乃分顺行逆行之端，男生阳年，女生阴年，则以未来取用。男生阴年女生阳岁，则从已往详观。计生辰之离节，凡有几日，知人命之交运，应在何年。一日则为四月，虽片时而必扣，三日为一岁。苟缺月而勿宽。一运管十年，荣枯有准，五行配四柱，休戚相连，宜与不宜，全凭格局，利与不利，但问日干，破格者，值之为戚，助格者，遇之为欢。日弱扶之而气盛，日强抑之而美全。旺日复到旺乡，必罹悔吝。衰日再行衰地，定主摧残。吉若财官印食，喜于相见（行运中固喜见财官印食，然亦需看日主之气势何如，能否应付。）。凶若刑冲枭劫，多主不安（行运中固忌刑冲枭劫，然果日主气势有余，应分四项而论，非枭与劫，逢刑冲也。）。但吉而无情，亦难吉论，苟凶而有余，不作吉论。运重支，然须合干神兼论。运虽忌岁，亦难上下截看。火若在天，下有水流而减曜。金于处地，上逢火灼而失坚。木火同来，十年并暖。水金相济，一运皆寒。（所谓一运者，一干一支是也，虽不能截断分论，然果干害支，支害干，其吉凶之力，未尝不减轻，干助支，亦未尝不加重耳。）取神煞以评，实在干支而较缓。谓交接必咎，岂行运福利而亦然（俗谓交运脱运之际）。然凶运既去为殃，是离任之官，犹能行令。言吉运未来作福，将候选之职，遂可操权。（凶运既去，自无祸害，吉运未来，安有瑞祥）。命吉运凶，若良马坚车，阻险道而难进。命凶运吉，若破帆敝楫，乘顺风而亦前。行运此大略，通变难以言宣。流年赋大运司十载之休咎，流年管一岁之穷通。岁干如君，固应从重，岁支为辅，实则同功。先观岁与日干，或为利，或为害，此详岁与大运，或为顺，或相攻，或问其有无会合，考其宜否刑冲。大抵命之所喜者，自非运所忌见，命之所恶者，亦非运所乐逢。岁与运战争，须凭原局之中，有神救解，岁与运和睦，若系主干之吉，加倍兴隆。或谓犯岁而致灾必重，或谓合岁而引悔成凶，夫犯必日之财官，非正即偏，有何不利？合必日助之正配，非官即财，正喜相逢，惟衰官不任财官，反罹其祸，非太岁每逢克合，必害厥躬（凡日干犯太岁者，如甲见戊，乙见己之类，皆为偏财。太岁合日干者，如甲见己，乙见庚之类，非正财即正官，倘日主气势有余，得此反主奋发）。先遇是物而安，后遇是物而危，由运途亨蹇之异。初见斯神而喜，复见斯神而畏，因岁建上下不同。上来降祥，而为支所生，则弥增福力，下欲逞虐，而受干之制，则半减凶锋（流年干支，固不能截断分论，然以上半年属干，下半年属支。然果岁干为喜神，而又得岁支生之，未倘不可弥增福力。岁支为忌神，得岁干制之，未尝不可半减凶锋）。木若司年，至金月而阴浅。水如禀岁，涉冬令而波洪。岁运并临，灾祥庚大。干支同类，势力尤雄。煞年而局食先强，岂能相难。（日主虽衰，而原柱食神得势，即岁逢七煞，亦不为害，盖食先煞后，食可制煞也。）。劫岁而运财方盛，亦止得中（运行财地，其财方盛，虽遇劫财流年，亦不至损失。）。举此为例，其类可充。至本年每月之吉凶，仿此推究，若逐岁小运之谬妄，不必研穷。
正官赋/偏官赋/正印赋/偏印赋-卷二-命理约言
正官赋阳可阴日，阴可阳神，类官民之受治，固理顺而势驯。甲见干辛支酉，乙遇天庚地申，或辛藏丑戌，取为甲配，或庚盛己地，扶作乙君（假如甲木日干，以辛金为正官，酉丑戌三支，所藏辛金，亦正官也。乙木日干，以庚金为正官，申巳二支，所藏庚金，亦正官也。）。旺相而荣华分定，清纯而富贵无伦。佩印为荣，印过亦虞泄气，得财取贵，财遇劫先恐倾根（如甲木以辛金为官，癸水为印，若癸水重逢，盗泄辛金元气，岂官岂能为我用乎？若得己土之财，以制癸水，仍可取贵，假如己土又被木劫去则根本倾危矣。）。深恶伤官为累，更嫌失令不尊。阳日食神贪合而忘官可虑，（阳日正官，怕食神来合，合则官力微矣）。阴日食神，成党亦损贵不真（食神虽不能损官，然与官究属不利）。逢冲破兮，贵元必坏。值刑害兮，秀气不纯。若七煞相混，尤四柱之最嗔。唯克合之有方，斯能去病（煞来混官，如有合煞克煞之神，其煞亦不能害官）。苟气势之相抗，无不伤身（官煞之势均力敌，则去留两难，其身能不受伤乎）。至于行运之爱憎，仍同取格之喜忌，临财向旺起白屋以凌霄。遇煞逢伤，自青云而坠地。行死绝兮，重则职夺，而轻则秩卑。见刑冲兮，大则灾来，而小则病至。食印得力，虽煞运不至奇殃（食能制煞，印能护身，虽行煞运无妨）。官贵轻微，即印乡亦为未济（官轻再逢印泄，其力更轻，安有济乎）。官根太弱，食神运亦有剥官之嫌。官势太强，财旺运岂无欺主之敝（官旺再行财运，则日主更弱矣）。要皆因时令为屈伸，先当辩日干之隆替，若乃满柱皆官，衰干无气，当委命以从官，勿抗衡强制，财官旺地，遇之而一路皆宜。食印两神，逢之而多端不利。伤官之运，立见倾危。身旺之乡，必多灾异（此指从官格言）。总之官只是官，总重叠不应作煞。官又见官，乃枝节无荣多议。真官正印，命贵煞之上流。贵煞贱官，特后生之妄意。偏官赋阳为阳克，阴与阴争，从日干而数去，盖具七位，处同类而相贼，故号煞星。壬与亥而克丙，癸及子而伤丁，申内有壬，丙逢必害，丑辰伏癸，丁遇无情（假如丙火日干，以壬水为偏官，亥申两支，所藏壬水，亦偏官也。丁火日干，以癸水为偏官，子丑辰三支，所藏癸水，亦偏官也）。斯神先须处置，他物方可推评，或食神制之，而驯其强暴；或印绶化之，而变作和平；或伤官敌之，而两凶具解；或刃星合之，而一将成功。驾驭得宜，取作偏官之用，威权不亢，乃为大贵之征。正印食神，化与之何妨并见，偏财枭印，生与化未免相撄（偏财能生煞，枭印能化煞，互相抵触，并见非宜）。日主甚强，即无制不为煞困，正官相杂，但无根亦从煞行（如正官无力，虽与七煞混，仍从煞行）。去官不过两端，用食用伤皆可（去官留煞，必须食神伤官）。合煞总为美事，合来合去宜清。独煞成权，职具清要。众煞有制，身掌权衡（众煞有制，要日主强旺则吉，主弱不显达）。煞生印而印扶身，龙墀高步。身任财而财滋煞，雁塔提名。若煞重而身轻，非贫即夭（煞重身轻而无制，即贫夭矣）。苟煞微而制过，虽学无成。在四柱总宜伏降，谁谓年逢勿制（俗谓年干七煞不需制伏，非是）。以一位取为权贵，何必时上专称（一煞纯清，只要日干有气，无论在年月在时皆妙）。至运途须辩吉凶，必身煞两相审查，煞旺于身，扶身抑煞为佳，身旺于煞，遇煞临财方发。煞旺复行煞地，立见凶灾。制重再行制乡，必然穷乏。若乃满盘克我，强不可降，日主无依，弃而从煞，行助克而弥亨，遇滋而根反拔（此指从煞格言，滋根即扶身也）。阴日之为顺，终无变更。阳日之从为逆问参穷达（阴日从煞最佳，阳日从煞，未必尽善）。亦有煞会生我之局，功籍栽培。迨乎运行破印之乡，卒遭克伐（煞会印，乃化煞为生也。故曰功籍栽培，及至运入财乡，破印生煞，有不卒遭克伐者乎？）。总之，制凶作吉，全凭调伏之功。借煞为权，妙有中和之法（身能任煞，煞即为权）。但见煞凌衰主，究必倾危，勿为格得煞神，遂夸轩豁。正印赋阳生阴日，阴生阳干，譬居官而受印，爰享禄而持权。甲逢亥子而神旺，乙遇壬亥而根坚，申中之壬得气，而乙邀栽培，丑辰之癸透干，而甲籍生全（假如甲木日干，以癸水为正印，子丑辰三支，所藏癸水，亦正印也。乙木日干，以壬水为正印，亥申两支，所藏壬水，亦正印也。）。助正官而弥增荣显，化凶煞而妙有周旋。倚亦扶身，印旺兮不愁衰弱。取之为格，印破兮立见屯占。子众母虚（子字指比劫，非食神也），盖因比劫重叠，母多子病。只为枭正连绵，印得力兮，且忌贪财而坏。印太过兮，反以见财为欢（财能坏印，取印为用之命，不宜见财。若印多之命，又必须财制之也。）。阴干死处实生，不以死论，阳干败地即印，岂作败看（以阳死阴生，阴死阳生论，如乙木虽死于亥，亥中有壬水正印，故曰阴干死处实生。如甲木败于子，子中有癸水正印，故曰阳干败地即印。）。至推究乎运途，须先审乎格局，入他格兮，不尽以印为重轻。取印格兮，斯专以印为荣辱。官煞之地，喜其相生，财食之乡，虑其反复。当生印重，喜逢财而得中。原局财多，恐见印而不禄。若日干旺地，固印死而非宜（如甲日而行卯运，乃日干之帝旺，即癸水正印之死地，此以阴阳同生同死论，水长生于申，死于卯也。）然印绶旺乡，亦官死而何福（如甲日而行子运，乃癸水正印之旺乡，即辛金正官之死地，亦即阴阳同生同死论，水长生于申，旺于子，金长生于巳，死于子也。）。故论印财之先后，不必拘隅，惟问日主之旺衰，庶无偏曲。偏印赋阴来生阴，阳来生阳，是乃偏气之养育，非同正印之慈祥。丙遇甲寅兮，及亥中之甲，皆赖之以生焰。丁逢乙卯兮，及辰未之乙，均依之以发光。（假如丙火日干，以甲木为偏印，寅亥两支，所藏甲木亦偏印也，丁火日干，以乙木为偏印，卯辰未三支，所藏乙木，亦偏印也。）惟克食最凶，故有枭神之号。倘生身有用，亦为佐主之良。恶煞得之而化其暴悍。伤官用之而御其强梁。身旺食轻，逢之而必遭吞啖。官多印缺，借之而亦荣昌。若甲丙生亥寅之月，庚壬产巳申之方，理取长生，不以偏论，根同真母，岂作枭详。日干太旺兮，有枭愈增其亢历。比劫为欢兮，得枭益助其猖狂。求以制枭，偏财胜于正财，较为有力。依之为命，偏印胜于正印，不可遭伤。食神入格兮，见枭深愁损害。枭神结党兮，得食立见灾殃。原局固斯取断，运途亦如此酌量。
正财赋/偏财赋/食神赋/伤官赋/比劫赋/禄刃赋-卷二-命理约言
正财赋阳日克阴，阴日克阳，譬己财之听我享用，若正供之应得轮将。甲见己与丑未兮，及午中之己，皆堪取用。乙逢戊与辰戌兮，并寅巳之午，亦可推详（假如甲木日干，以己土为正财，丑未午三支，所藏己土亦正财也。乙木日干，以戊土为正财，辰戌两支，所藏戊土亦正财也。）。清而入格兮，贵显不须官煞。浊而成局兮，富饶亦甲乡邦。无破无冲为美，得时得位弥昌。生官而庙廊赫弈。滋煞而台阁轩昂。夺财兮劫凶于比。生财兮食胜于伤。财喜藏兮，无气之藏，不如显露。财爱库兮，失时之库，无异凶亡。官煞叠逢兮，财清易泄。刃禄得力兮，财中无妨。身旺财微，须籍食伤生发。财多身弱，反滋比劫相帮。夏月遇火旺多金，丰盈异众。春时衰土临众水，聚散无常。财带凶神，或因财而祸殃突至。财居空绝（一空亡，二绝地），总有财而受用不常。财喜煞兮，盖喜其克降比劫。财妒印兮，盖妒其损害食伤。至推运道之枯荣，全看日干而探索。日旺兮喜财运以为荣，日衰兮临财乡而弥弱。多财而运逢凶弟，衰主蒙安（四柱财多，而运逢比劫，转危为安。）。贪财而运并煞官，群凶肆虐（四柱财多，而运逢官煞，似安实危。）。财神结党，行印运而灾来。比劫成群，遇财乡而难作。故知财虽养命，总非弱主能胜。印即扶身，勿于旺财相角。若满局之皆财，乃弃命而相托，行旺财之运，倍见荣化。遇生身之乡，立见凋落（此指弃命从财而言。）。大抵从煞者，煞生印绶，即嫌命主萌芽。从财者财生煞官，反喜日干剥削。故从煞之运，仅生煞与煞地宜行。而从财之运，凡生财与财生皆乐。正财偏财无异，皆可相从。阳从阴从较殊，贵乎斟酌。总之，借财为喻，原非专指金银。用财多端，不比侈谈囊括。偏财赋阳克阳类，阴克阴侪，乃借他干之正配，故称日主之偏财。丙见庚申兮，巳地亦生庚可取。丁逢辛酉兮，丑戌皆夹辛以来（假如丙火日干，以庚金为偏财，申巳两支，所藏庚金，亦偏财也。丁火日干，以辛金为偏财，所藏辛金，亦偏财也。）。为忌为宜，略与正财无异，在格在运，亦愁比劫为灾。惟克制枭神，最为且当。如遭逢正印，喜不相乖。干遇兮，只是财神，更无他理。支藏兮，每见他物，贵在取裁。正与偏具美兮，不嫌杂见。财与命相停兮（日干之势力，与财相仿，谓之财命相停。），乃为和谐。至弃命之喜忌，以正例以推排，羡为横财，非理之妄谈当辟，专尊时上，相延之锢见宜开。食神赋阳自阳生，阴从阴育，譬人子赖亲以生，犹人亲食子之禄。甲逢丙巳兮，寅位丙生。乙逢丁兮，未戌丁伏（假如甲木日干，以丙火为食神，寅巳两支，所藏丙火，亦食神也。乙木日干，以丁火为食神，午未戌三支，所藏丁火，亦食神也。），有气兮，不减财官。成格兮，可见寿福。煞星相遇，寇焰顿衰。日主受伤，母仇能复（七煞为日干之寇仇，食神为日干之子息，七煞太盛，日主受伤，得食神以制之，寇焰顿衰。即子复母仇之义。）。阴日得之兮，最能降煞，而定国安邦。阳日见之兮，兼可佐官，而禀钧当轴。子如无子，缘坐空乡。儿又生儿，方成美局（食神坐于空亡之地，故曰子如无子。食神复自生财，故曰儿又生儿。）。盖食神取贵，须观财气通源。若食格遭戕，全为枭神肆毒。印官多见，亦属非宜。比劫叠兮，还愁不足（官印重逢，其食神比致力薄，故曰亦属非宜。比劫叠见，还愁不足者，即徐大升所谓木多火炽，火多土焦，土多金埋，金多水浊，水多木漂之义。）正当月令，不虑空虚。略杂伤官，便成混浊。主强食寡兮，贫罄瓶垒。主弱食多兮，灾生口腹。至行运之美恶，亦准此以推求。患食之多，即遇枭亦为有用。虑食之寡，惟制枭乃可无忧（食神既多，势必盗泄日干元气，故喜枭神以制之。食神既少，又见枭神以克之，其食神比难存在，故喜逢财以制枭也。）。有食不见财来，何异尘羹土饭。用食忽逢枭至，正如振臂扼喉。若乃满局食神，亦依弃命之例。一线孤主，宜为从食之谋。行其旺相之方，不待满篝致祝。遇其死绝之地，定知覆贻羞。最喜财乡顺生，而欢如酬酢。且嫌印强运制，而祸起仇仇。行官煞兮，虽所克而宜酌。逢比劫兮，似得生而有尤（指从食格）。总之，食之党类虽多，不作伤论。食之性情本粹，岂与伤侔。伤官赋阳由阴育，阴自阳生，原非气类，专克官星。丙逢己与丑未兮，午中之己，亦能盗丙。丁见戊及辰戌兮，寅巳之戊，均可病丁（假如丙火日干，以己土为伤官，丑未午三支，所藏己土亦伤官也。丁火日干，以戊土为伤官，辰戌寅巳四支，所藏戊土，亦伤官也。）。窃命主之原神，既非良善，伤日干之贵气，更肆纵横（此言伤官之敝弊，既泄日干，又克正官。）。然善恶何常，但需驾驭。而英华发外，多主聪明。遇煞而议合留，或滋其用，需财而求生发，亦赖其能（此言伤官之利，既可合煞，又能生财。）。稍杂食神，止以伤论。既成伤格，当以日评。日旺者用财，兼以泄其凶暴。日弱者用印，俾其服我使令。月令之伤为深，深而且强，当制之而勿纵。他处之伤为浅，浅而可用，宜扶之使勿倾。若见官之可否，须就局以权衡。或有印，或多比，官见不为大害（伤官太旺，固嫌泄气，正官再见，更虑可身，若得多数比肩以助之，自无大害。）。或少印，或无比，官逢讵是休征。乃有轻看四柱，强别五行，谓火土，土金，宜伤尽者，以水木之官为无宜。谓水木，木火，可见官者，以土金之官为相成。夫以理言之，有用则皆有用。以势论之，无轻则皆无情。即金水之伤，恶寒，或因得火而温暖。乃火土之伤畏燥，何不借水以澄清。固宜因命干以取舍，更需随时令为重轻（此乃开旧载火土伤官宜伤尽，金水伤官喜见官之说。）。行运宜然。取裁贵当，伤重复行伤运，主气尽而而凋枯。伤轻复到克乡，用神残而怅怛。或先财后印，必印不与财战者，乃能扶吉而抑凶。或先印后财，必财之不为印害者，始为有得而无丧。多比多劫之旺主，因遇官而伤乃弥清。失时时势之衰干，岂加官而身能无恙。总之，首以见财为要，无财兮，虽巧慧而究必贱贫。虽以得印为佳，用印兮，能均停而自然荣畅。若乃满局皆伤，逞凶无状。亦须弃命以相从，必宜顺势而勿抗。惟财神相遇，可曲引其性情。苟印运忽来，必相争而倾荡（此指从伤格言）。较食神终非善类，不喜多逢，用伤官究属偏锋，无庸深尚。比劫赋阳逢阳类，阴逢阴类，是名为比。阳逢阴朋，阴逢阳朋，是名为劫。其气虽同，其情不协。皆取天干以推，不为天干而设。甲憎甲乙兮，亥生寅禄及卯刃，安可同科。丁忌丙丁兮，午禄巳旺并未衰。各自有说（甲见甲木为比肩，见乙木为败财，见亥为长生，见寅为禄，见卯为刃。丁火见丁火为比肩，见丙火为劫财，见午为禄，见巳为帝旺。详见卷一看比劫禄刃法。）。比则辅主之力胜，而见财亦侵。劫则相主之义轻，而多财尤切。衰干失令，比可仗而劫亦堪依。亢主乘权，比增威而劫亦加烈。惟合煞，于阳日有功（阳日之败财，皆可合煞）。而敌煞，使阴干不怯（阴日之劫财，皆可敌煞）。正印见之而荣分。真官遇之而贵窃（比劫能泄印气。故曰荣分。比劫能抗官威，故曰窃贵）。食神遭之而致养不专。伤官依之而逞凶难折（比劫为滋生食神之神，亦为滋生伤官之神，资生食神犹可，若资生伤官，则流弊多矣。）。不问藏财露财，并受其殃，惟有正官偏官，可除其孽。论局兮，但依此理。断运兮，亦无他讯。总之，四柱排推，六亲取用，不须多见斯神。即是两干不杂（如甲年甲月乙日乙时），一气相连（如丁年丁月丁日丁时），未必便堪欣悦。禄刃赋阴阳诸干，禄刃互例，禄是本气，入命以为喜神。刃则异情，劫财故张杀势。禄泥月日时支取格，遂有此喜彼忌之殊。刃兼戌辰丑未推详，盖昧阴后阳前之义（详见卷一看比劫禄刃法）。夫一字之禄，可以格言，岂四柱之神，尽从闲废。禄得力兮，不过扶日有功，禄太多兮亦恐伤财不利。谓日禄归时，憎官爱伤者，固谬妄之谈。谓建禄专禄，离祖刑妻者，亦拘牵之议。至阳刃在子午卯酉，阴刃在巳亥寅申，皆劫财之恶曜。诚害物之凶神。惟阴日取以帮身，变衰成旺。而阳日用之合煞，转害为恩。煞刃相须兮，一缺而威权不振。煞刃相济兮，两停而势位弥尊。阴刃传讹，祸福故无确验。阳刃取断，喜忌亦多妄分。凡支均不宜逢，何独时逢切忌。在局既云喜合，岂应岁合偏嗔（俗谓刃忌时逢，亦忌岁合，毫无义理，殊不足言。）。多见兮，定能为祸，遇冲兮，必致遭屯。总之，禄之与干，一德同心，助诸格皆为有益。刃之为物，多凶少吉，必弱主方喜相亲。